**Hjertelig velkommen til 17. mai-feiring med Slemdal skole!**

Velkommen til flaggheising, fanfare og taler i skolegården på 17. mai. Slemdal skole går som nummer 64 i toget i byen. Runden i byen tar ca. én time og avsluttes i Rosenkrantz gate. Elevene hentes der av foresatte. Vær ute i god tid, selv om det må påregnes forsinkelser.

**Program for dagen**

08.00 Flaggheis med fanfare v/Christiania Blåseensemble

Tale for dagen v/elevrådsleder Vilje Strandenæs

 Tale v/rektor Tore Løkkum

0945 Flaggborgen og fanebærere stiller opp ved flaggstangen på Slemdal skole.

1045 Oppmøte på Langkaia ved Pier 9 (rett ved Salt) for elever som skal gå i barnetoget. Vær presis for registrering og avmarsj til Festningsplassen.

Ca. 12.30 Toget løses opp ved Rådhuset, i Rosenkrantz gate, og foreldre henter barna sine der. Elevene hentes av foresatte ved hentepunkt 1C i Rosenkrantz gate. Se kart. 

**Foresatte må regne med ventetid ved henting. NB! Husk å gi beskjed til ledsager som følger barnet ditt, at barnet er hentet.**

**Retningslinjer for toget i byen**

På grunn av sikkerheten for barna må vi be foreldre og foresatte om å respektere følgende:

* Foresatte eller andre kan ikke komme inn i toget mens skolen marsjerer.
* Barna kan ikke, på noe tidspunkt, hentes ut av barnetoget mens skolen marsjerer.

**Skolegårdsarranagement**

Foresatte på 4. trinn ønsker velkommen til en festpyntet skolegård fra 15.00.

Det blir mye gøy og moro for små og store barn, med grilling, is og kaker. Det blir selvfølgelig leker for barna, underholdning og loddsalg med mange spennende premier. Se program fra festkomitéen.

På Oslo Kommunes nettside finner du oppdatert informasjon om 17. mai-feiringen i Oslo.

**Vi gleder oss til en flott markering 17.mai 2024!**

Hilsen Slemdal skole